प्रेरणा ने स्कूली पढ़ाई के बाद फिल्म मेकिंग का कोर्स किया। फिल्म मेकिंग का कोर्स खत्म करने के बाद उन्होंने विभिन्न सामाजिक मुद्दों पर अनेक फिल्में बनाई। उस दौरान दूरदर्शन के लिए काम करते हुए उन्होंने उत्तराखंड, झारखंड, छत्तीसगढ़ के अंदरुनी इलाकों में जाकर काम किया। इसके बाद प्रेरणा ‘किड पावर मीडिया’ नाम के एक संगठन से जुड़ीं। यहां पर किसी खास मुद्दे को लेकर बच्चों को जागरूक किया जाता था। इसके लिए वो अनेक स्लम इलाकों में गई और बच्चों से ये जानने की कोशिश की कि वो किस मुद्दे पर फिल्में बनाना चाहते हैं। इस दौरान उनके सामने ऐसे कई विषय आये जिनको सुनकर वो चौंक जाती थी। स्लम में रहने वाले बच्चे एल्कोहल जैसे गंभीर विषयों के साथ घरेलू मुद्दों जैसे कि बाल विवाह, घरेलू हिंसा में फिल्म बनाने के लिए कहते थे। खास बात ये थी कि फिल्म बनाने तक के सारे में काम में इन बच्चों को शामिल किया जाता था।